**HPM müsabiqəsi “Video hesabat” mərhələsi üçün lazımi sənəd**

“Video hesabat” mərhələsi təqdimat və modelin funksionallıq sınağı olmaqla 2 hissədən ibarətdir.

Video Youtube və ya Vimeo-da paylaşıla bilər. Videonun adı (YouTube/Vimeo video naming formatında)

“KomandaID\_VHMHPM\_2022” ilə verilməlidir. Layihənin təqdimat videosu link şəklində KYS sistemində komandanın şəxsi kabinetində qeyd olunmalıdır. Komandalar “Video hesabat” mərhələsi şablonunda verilən bəndlər üzrə testləri video şəklində qeyd etməlidir.

**Video çəkiliş:**

* MP4 formatında olmalı;
* İşıqlı mühitdə çəkilməli;
* Təhlükəsizliyə maksimum dərəcədə diqqət edilməklə qeydə alınmalı;
* Maksimal 15 dəqiqə uzunluqda olmalı;
* Sürətləndirmə tətbiq edilməməli;

*“Video hesabat” sənədində videodan əlavə heç bir əlavə yazılı sənəd tələb edilmir.*

**Video təqdimat hissəsinə aşağıdakılar daxildir:**

* Ad, soyad və komandanın adı ilə təqdimata başlamaq;
* Komanda və təqdimatçı barədə məlumat
* Missiya haqqında qısa məlumat

**Modelin sınaq prosesinə aşağıdakılar daxildir:**

* Modelin peykin (MP) ümumi görünüşü, əsasən ölçü, rəng və materialını əks etdirən görüntülər;
* Elektronika komponentləri üçün ayrılmış hissənin ümumi görünüşü;
* Passiv enmə sisteminin ümumi görünüşü;
* Modelin yekun uçuşa buraxılma kütləsi (Əgər ehtiyat kütlə varsa qeyd olunmalıdır);
* Hazırlanmış elektrik dövrəsinin əsasən, işə düşmə və səs indikasiya hissələrinin görünüşü;
* Qida mənbəyinin dövrəyə qoşulma metodu və onunla bağlı təhlükəsizlik tədbiri;
* Sensorları adlandıraraq onların yerləşmə yerlərinin nümayişi;
* MP-in daşıyıcıdan ayrılma anını təyin edən sistemin nümayişi və uçuş proqramında (UP) qısa izahı;
* MP-də video görüntünün qeydə alınması və yaddaşda saxlanılmasının nümayişi;
* Veb-interfeysin (Vİ) vizual görüntüsü;
* Veb interfeysdə telemetriyanın real zaman ərzində göstərilməsi, "csv" və Vİ pəncərəsinin videogörüntüsünün saxlanılması;
* Vİ-də sayğacların sıfırlanma əmrinin MP-ə göndərilməsi və telemetriyanın sıfırlanma prosesi;
* “Video hesabat” mərhələsində, “Komponent seçimi” mərhələsinə nəzərən dəyişikliklərin izah edilməsi **(Əgər varsa);**
* Enmə zamanı çəkilən video görüntünün GSM SİM modul/modem vasitəsilə real zaman ərzində Vİ-ə göndərilmə prosesi (**Əlavə şərtin icrası halında**);
* Komanda tərəfindən, MP-in yerə endiyi nöqtə ilə istinad nöqtəsi arasındakı məsafəni, istiqaməti və trayektoriyanı göstərən mobil tətbiqin funksionallığının göstərilməsi (**Əlavə tapşırığın icrası halında**).

***#QEYD :*** *Modelin sınaq prosesi**yuxardakı ardıcıllıqla və məzmunu əhatə edəcək formada aparılmalıdır.*